劉覲文

劉覲文，字叔熙，直隶鎮江府丹徒县人，明朝政治人物。同进士出身。

生平
萬曆二十三年（1595年）乙未科进士，舉会试第六人，时辅臣某将置之首甲，欲先召见，覲文不往，乃得二甲，授直隶开州知州，居八月，遣母丧。服除，赴阙上书，凡数万言，痛哭论当时大务。补知汝州，蠲涤烦苛，以礼法绳豪右，无不凛肃。汝故无城，觐文搜赎锾得七千金，倡诸士民范土程工，不期月而城成。同里华钰以忤璫被逮，过汝，觐文郊劳钰，慷慨釃酒曰：德夫好为之，慎无负所学。德夫钰字也，钰拜其言去。已而觐文擢儀部员外郎，奉玺书存问申相国时行，时有泛海巨贾以违禁论系，斂万金冀觐文为解，却之。與巡撫指陈地方要事，并官吏贤否，岳岳无所逊，告归卒于里，年仅三十七。贫无以殓，同年生某醵金葬之。觐文少清癯，眉颊秀朗，博综群书，议论风发，所至交其豪俊，尤以经济自负。殁四十年，盗起秦，入豫，汝当其冲，城坚民凭以守，得免锋镝，相與祠而尸祝之。

参考资料

J
丹徒人
明朝开州知州
明朝汝州知州
明朝礼部员外郎
萬曆二十二年甲午科應天鄉試舉人